เจ้าฟ้าชายชาร์ลส์ ร่วมฉลองวันเกิดครบ 200 ปี ชาร์สส์ ดิกเก้นส์ นักประพันธ์ก้องโลกชาวอังกฤษ
เจ้าฟ้าชายชาร์ลส์ มกุฎราชกุมารแห่งสหราชอาณาจักรเสด็จพระราชดำเนินร่วมงานฉลองวันเกิดครบรอบ 200 ปี ของชาร์ลส์ ดิกเก้นส์ นักประพันธ์ชื่อก้องโลกชาวอังกฤษ ที่พิพิธภัณฑ์ในกรุงลอนดอนเจ้าฟ้าชายชาร์ลส์ พร้อมด้วยดัชเชสแห่งคอร์นวอลล์ พระชายา เสด็จพระราชดำเนินมาที่พิพิธภัณฑ์ชาร์ลส์ ดิกเก้นส์ กลางกรุงลอนดอน เพื่อร่วมงานวันเกิดครบรอบ 200 ปี ของชาร์ลส์ ดิกเก้นส์ นักประพันธ์ผู้ยิ่งใหญ่ของโลกชาวอังกฤษ ซึ่งเขียนนวนิยายที่ได้รับความนิยมจากนักอ่านทั่วโลก จากผลงานการประพันธ์แบบสมจริงที่สะท้อนให้เห็นถึงความยากจน ความเลวร้าย และความอยุติธรรมของสังคมอังกฤษในช่วงศตวรรษที่ 19 โดยผลงานที่เป็นที่รู้จักกันดีทั้ง โอลิเวอร์ ทวิสต์ และคริสต์มาส แครอล (Christmas Carol)ในงาน เจ้าฟ้าชายชาร์ลส์ ยังทรงตัดเค้กวันเกิดเพื่อเป็นเกียรติแก่ดิกเก้นส์ และทรงทอดพระเนตรผลงานต้นฉบับของดิกเก้นส์ที่นำมาจัดแสดง จากนั้นจึงเสด็จไปร่วมพิธีทางศาสนาเพื่อรำลึกถึงดิกเก้นส์ที่โบสถ์เวสต์มินสเตอร์ และได้ทรงกล่าวถึงดิกเก้นส์ในฐานะหนึ่งในนักประพันธ์ที่ยิ่งใหญ่ ผู้ใช้พลังในการสร้างสรรค์ผลงานต่อสู้กับความอยุติธรรมของสังคมนอกจากในกรุงลอนดอนแล้วยังมีการจัดฉลองครบรอบ 200 ปีชาร์ลส์ ดิกเก้นส์ ในเมืองพอร์ทสเมาธ์ (Portsmouth) ทางภาคใต้ของอังกฤษ ซึ่งเป็นบ้านเกิดของดิกเก้นส์
 เจ้าฟ้าชายชาร์ลส์ มกุฎราชกุมารแห่งสหราชอาณาจักรเสด็จพระราชดำเนินร่วมงานฉลองวันเกิดครบรอบ 200 ปี ของชาร์ลส์ ดิกเก้นส์ นักประพันธ์ชื่อก้องโลกชาวอังกฤษ ที่พิพิธภัณฑ์ในกรุงลอนดอน
ครบรอบ 200 ปี,ชาร์ลส์ ดิกเก้นส์,ดิกเก้นส์,ลอนดอน,อังกฤษ,เจ้าฟ้าชายชาร์ลส์